Zimbabve prezidenti Robert Mugabe 2018 yilda mamlakatda o‘tkaziladigan prezidentlik saylovida o‘z nomzodini ilgari surishni rejalashtirmoqda. U bu haqda Yaponiyaning “Sankey” gazetasiga bergan intervyusida aytib o‘tgan. Mugabe ayni damda rasmiy tashrif bilan Tokioda bo‘lib turibdi. "Tarafdorlarim nomzodimni ilgari surishni taklif qilishmoqda, — dedi Zimbabvening 92 yashar prezidenti. – Men tetikman. Agar xalq istasa, men o‘z ishimni davom ettiraveraman". Ma’lumot uchun: Robert Mugabe — dunyodagi eng keksa davlat rahbari bo‘lib, u Zimbabve mustaqillikni qo‘lga kiritgan 1980 yildan beri mamlakatni boshqarib keladi.